**รายงานผลการติดตามและประเมินผลแผนพัฒนาท้องถิ่น**

**ประจำปีงบประมาณ 2563**

**งานวิเคราะห์นโยบายและแผน สำนักงานปลัด**

**เทศบาลตำบลปากน้ำฉวาง อำเภอฉวาง จังหวัดนครศรีธรรมราช**

**คำนำ**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น

พ.ศ. 2548 ข้อ 29 และตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. 2561 กำหนดให้คณะกรรมการติดตามและประเมินผลแผนพัฒนาท้องถิ่น มีอำนาจหน้าที่ ดังนี้

1. กำหนดแนวทาง วิธีการในการติดตามและประเมินผลแผนพัฒนา
2. ดำเนินการติดตามและประเมินผลแผนพัฒนา
3. รายงานผลและเสนอความเห็น ซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสิบวัน อย่างน้อยปีละหนึ่งครั้งภายในเดือนธันวาคมของทุกปี
4. แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

 คณะกรรมการติดตามและประเมินผลแผนพัฒนาเทศบาลตำบลปากน้ำฉวาง ได้ดำเนินการกำหนดแนวทาง วิธีการติดตามและประเมินผลแผนพัฒนาเทศบาล โดยให้มีการประชุมกำหนดแนวทาง วิธีการในการติดตามและประเมินผลและออกพื้นที่สุ่มตรวจติดตามประเมินผลโครงการ/กิจกรรม ที่ดำเนินงาน เพื่อการติดตามและประเมินผลการใช้จ่ายงบประมาณของเทศบาลและใช้แบบประเมินความพึงพอใจต่อการดำเนินงานของเทศบาล ดังนั้น เพื่อให้เป็นไประเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 และที่แก้ไขเพิ่มเติม (ฉบับที่ 2) พ.ศ. 2559 และเพื่อให้สอดคล้องกับยุทธศาสตร์การพัฒนา ปัญหาความต้องการพัฒนาที่เหมาะสมกับพื้นที่และสถานการณ์ภายนอก จึงมีการติดตามและประเมินผลแผนพัฒนาท้องถิ่นของเทศบาลตำบลปากน้ำฉวาง ปีงบประมาณ พ.ศ. 2561 ขึ้น และสรุปรายงานผลเสนอความคิดเห็นต่อนายกเทศมนตรี เพื่อนายกเทศมนตรีเสนอต่อสภาเทศบาล คณะกรรมการพัฒนาเทศบาลตำบลปากน้ำฉวางและประกาศผลการติดตามและประเมินผลแผนพัฒนาให้ประชาชนในเขตเทศบาลโดยทั่วกันตามลำดับต่อไป

คณะกรรมการติดตามและประเมินผล

แผนพัฒนาเทศบาลตำบลปากน้ำฉวาง

**สารบัญ**

**เรื่อง หน้า**

**ส่วนที่ 1** บทนำ 1

 1. ความสำคัญของการติดตามและประเมินผล 1

 2. ประโยชน์ของการติดตามและประเมินผล 1

 3. วัตถุประสงค์ของการติดตามและประเมินผล 1

 4. กรอบและแนวทางในการติดตามและประเมินผล 2

 5. ระเบียบ วิธีการและเครื่องมือที่ใช้ในการติดตามและประเมินผล 4

 6. คณะกรรมการติดตามและประเมินผลแผนพัฒนาเทศบาลตำบลปากน้ำฉวาง 5

**ส่วนที่ 2** แผนยุทธศาสตร์ วิสัยทัศน์ พันธกิจ และแนวทางการพัฒนาเทศบาล 7

 1. ยุทธศาสตร์ของเทศบาลตำบลปากน้ำฉวาง 7

 2. การวางแผน 12

 3. การจัดทำงบประมาณ 13

 4. การใช้จ่ายงบประมาณ 14

**ส่วนที่ 3** ผลการติดตามและประเมิน 15

 1. ผลการติดตามและประเมินแผนพัฒนาเทศบาลตำบลปากน้ำฉวาง 26

 2. สรุปผลการดำเนินงานตามแผนพัฒนาปี 2563 17

 3. ปัญหาและอุปสรรคในการปฏิบัติงาน 18

**ส่วนที่ 1**

**บทนำ**

ปัจจุบันการติดตามและประเมินผลนับว่ามีความสำคัญและจำเป็นต่อการบริหารงานเป็น อย่างยิ่ง เนื่องจากการติดตามและประเมินผลเป็นการประเมินผลงานการปฏิบัติงานของปีที่ผ่านมา ว่ามีความสอดคล้องกับแผนงานที่ได้วางเอาไว้หรือไม่ รวมทั้งการมีส่วนร่วมของภาคประชาชนอย่างแท้จริง เทศบาลตำบลปากน้ำฉวาง ในฐานะองค์กรปกครองส่วนท้องถิ่นมีภาระหน้าที่ที่จะต้องให้การบริการแก่ประชาชนในชุมชน จึงจำเป็นที่จะต้องมีการจัดทำแผนติดตามและประเมินผล เพื่อวัดถึงประสิทธิภาพ ประสิทธิผลของการดำเนินการในด้าน ต่างๆ เพื่อใช้เปรียบเทียบการทำงานของปีที่ผ่านมาอีกด้วย

**1. ความสำคัญของการติดตามและประเมินผล**

การติดตามและประเมินผลแผนพัฒนา เป็นเครื่องมือที่จำเป็นในการปรับปรุงประสิทธิภาพของโครงการที่ดำเนินการอยู่ โดยที่การติดตาม หมายถึง กิจกรรมภายในโครงการซึ่งถูกออกแบบมาเพื่อให้ข้อมูลป้อนกลับเกี่ยวกับการดำเนินโครงการ/กิจกรรม ปัญหาที่กำลังเผชิญอยู่ ประสิทธิภาพของวิธีการดำเนินงาน ให้ลุล่วง ค่าใช้จ่ายโครงการ/กิจกรรมสูงเกินกว่าที่กำหนดไว้ กลุ่มเป้าหมายหลักของโครงการ/กิจกรรมไม่ได้รับประโยชน์หรือได้รับน้อยกว่าที่ควรจะเป็น เกิดปัญหาในการควบคุมคุณภาพของการดำเนินงาน เสียเวลา ในการตรวจสอบความขัดแย้งในการปฏิบัติงานภายในหน่วยงานหรือระหว่างหน่วยงาน กลุ่มเป้าหมายที่ได้รับประโยชน์จากโครงการ/กิจกรรม การประเมินผล คือ การตรวจสอบผลการดำเนินงานในระหว่างที่กำลังดำเนินการหรือภายหลังที่การดำเนินการสำเร็จเสร็จสิ้นไปแล้ว ซึ่งการประเมินผลเป็นสิ่งจำเป็นเช่นเดียวกับการติดตามการประเมินผลแผนงานจะเป็นการบ่งชี้ว่าแผนงานที่กำหนดไว้ได้มีการปฏิบัติหรือไม่ อย่างไร อันเป็นตัวชี้วัดว่าแผนงานที่ได้ดำเนินการไปแล้วนั้นให้ผลเป็นอย่างไร นำไปสู่ความสำเร็จตามแผนงานที่กำหนดไว้หรือไม่ ซึ่งผลที่ได้จากการติดตามและประเมินผลถือว่าเป็นข้อมูลย้อนกลับที่สามารถนำไปใช้ในการปรับปรุงและตัดสินใจในการจัดทำแผนพัฒนาท้องถิ่นต่อไป

**2. ประโยชน์ของการติดตามและประเมินผล**

ผู้บริหารเทศบาลตำบลปากน้ำฉวางใช้การติดตามและประเมินผลเป็นประโยชน์ต่อการบริหารงานได้หลายแนวทาง ดังนี้

2.1 จัดสรรทรัพยากรของเทศบาลตำบลปากน้ำฉวาง สามารถพิจารณาจากการติดตามและประเมินผลว่ากิจกรรมใดได้ทรัพยากรเพียงพอที่จะปฏิบัติงานอย่างมีประสิทธิภาพและเพียงพอต่อความต้องการของประชาชนหรือไม่

2.2 ติดตามประเมินผลการปฏิบัติงานของหน่วยงาน การประเมินผลจะแสดงให้เห็นถึงการปฏิบัติงานของส่วนต่าง ๆ ว่าเป็นไปตามเป้าหมายตัวชี้วัดที่ผู้บริหารกำหนดไว้หรือไม่

2.3 เป็นหลักเกณฑ์พิจารณาความดีความชอบและประเมินผลการทำงานของเจ้าหน้าที่ ซึ่งเป็นผลต่อเนื่องจากการติดตามผลการปฏิบัติงาน ถ้าผู้บริหารหน่วยงานสามารถบริหารงานให้ได้ตามเป้าหมายและตัวชี้วัดที่กำหนดก็สมควรได้รับการพิจารณาความดีความชอบพิเศษ

**3. วัตถุประสงค์ ของการติดตามและประเมินผล**

3.1 เพื่อให้การติดตามการประเมินผลเป็นไปอย่างมีประสิทธิภาพ เกิดประโยชน์ต่อประชาชนและสามารถตอบสนองความต้องการของประชาชนได้เป็นอย่างดี

3.2 เพื่อให้การติดตามและประเมินผลบรรลุวัตถุประสงค์และเป้าหมายที่วางไว้

3.3 เพื่อรู้ถึงความต้องการที่แท้จริงของประชาชนในพื้นที่เทศบาลตำบลปากน้ำฉวางและแก้ไขได้ตรงกับปัญหาที่เกิดขึ้น

3.4 เพื่อใช้เป็นข้อแนะนำผู้บริหารในการจัดทำแผนพัฒนาปีต่อไป

**4. กรอบและแนวทางในการติดตามและประเมินผล**

 **4.1 กรอบในการติดตามและประเมินผล**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น

พ.ศ. 2548 ข้อ 29 และตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 ข้อ 13, 14 คณะกรรมการติดตามและประเมินผลแผนพัฒนาท้องถิ่น มีอำนาจหน้าที่ ดังนี้

(1) กำหนดแนวทาง วิธีการในการติดตามและประเมินผลแผนพัฒนา

(2) ดำเนินการติดตามและประเมินผลแผนพัฒนา

(3) แผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้งภายในเดือนธันวาคมของทุกปี

(4) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

คณะกรรมการติดตามและประเมินผลแผนพัฒนาเทศบาลตำบลปากน้ำฉวาง ที่ได้รับการแต่งตั้งตามระเบียบฯ ต้องกำหนดแนวทาง วิธีการติดตามและประเมินผลแผนพัฒนาเทศบาล เพื่อติดตามและประเมินผลการใช้จ่ายงบประมาณของเทศบาลและใช้แบบประเมินความพึงพอใจต่อการดำเนินงานของเทศบาล ดังนั้น เพื่อให้สอดคล้องกับระเบียบฯ และการจัดทำแผนพัฒนาท้องถิ่น ให้สอดคล้องกับปัญหา ความต้องการและแนวทางการพัฒนาที่เหมาะสมกับพื้นที่และสถานการณ์ภายนอก จึงต้องมีการติดตามและประเมินผลแผนพัฒนาเทศบาลตำบลปากน้ำฉวาง ปีงบประมาณ พ.ศ. 2563 ขึ้น และสรุปรายงานผลเสนอต่อนายกเทศมนตรี เพื่อนายกเทศมนตรีเสนอต่อสภาเทศบาล คณะกรรมการพัฒนาเทศบาลตำบลปากน้ำฉวางและประกาศผลการติดตามและประเมินผลแผนพัฒนาให้ประชาชนในเขตเทศบาลโดยทั่วกันตามลำดับต่อไป

ปัจจุบันการติดตามและประเมินผลนับว่ามีความสำคัญและจำเป็นต่อการบริหารงานเป็น อย่างยิ่ง เนื่องจากการติดตามและประเมินผลเป็นการประเมินผลงานการปฏิบัติงานของปีที่ผ่านมา ว่ามีความสอดคล้องกับแผนงานที่ได้วางเอาไว้หรือไม่ จึงจำเป็นที่จะต้องมีการจัดทำแผนติดตามและประเมินผล เพื่อวัดถึงประสิทธิภาพ ประสิทธิผลของการดำเนินการในด้านต่าง ๆ เพื่อใช้เปรียบเทียบการทำงานของปีที่ผ่านมาอีกด้วย โดยขั้นตอนในการติดตามและประเมินผลแผนพัฒนาสามารถจัดวางเป็นแผนผังขั้นตอนได้ ดังนี้

**กระบวนการติดตามและประเมินผลแผนพัฒนาท้องถิ่น**

 ติดตามและประเมินผล ตั้งข้อสังเกต/เสนอแนะ/รับทราบ

**เสนอ**

ผู้บริหารท้องถิ่น

คณะกรรมการติดตามและประเมินผล

**รายงานผล**

สภาท้องถิ่น

**เสนอ**

คณะกรรมการพัฒนาท้องถิ่น

**เสนอ**

**เสนอ**

 ผู้บริหารท้องถิ่น

ผู้บริหารท้องถิ่น

ประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวัน นับแต่วันที่รายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน

**4.2 แนวทางในการติดตามและประเมินผล**

การติดตามและประเมินผลแผนพัฒนา เป็นเครื่องมือที่จำเป็นในการปรับปรุงประสิทธิภาพของโครงการที่ดำเนินการอยู่ โดยที่การติดตาม หมายถึง กิจกรรมภายในโครงการซึ่งถูกออกแบบมาเพื่อให้ข้อมูลป้อนกลับเกี่ยวกับการดำเนินโครงการ/กิจกรรม ปัญหาที่กำลังเผชิญอยู่ ประสิทธิภาพของวิธีการดำเนินงานให้ลุล่วง ค่าใช้จ่ายโครงการ/กิจกรรมสูงเกินกว่าที่กำหนดไว้ กลุ่มเป้าหมายหลักของโครงการ/กิจกรรมไม่ได้รับประโยชน์หรือได้รับน้อยกว่าที่ควรจะเป็น เกิดปัญหาในการควบคุมคุณภาพของการดำเนินงาน เสียเวลาในการตรวจสอบความขัดแย้งในการปฏิบัติงานภายในหน่วยงานหรือระหว่างหน่วยงาน กลุ่มเป้าหมายที่ได้รับประโยชน์จากโครงการ/กิจกรรม การประเมินผล คือ การตรวจสอบผลการดำเนินงานในระหว่างที่กำลังดำเนินการหรือภายหลังที่การดำเนินการสำเร็จเสร็จสิ้นไปแล้ว ซึ่งการประเมินผล เป็นสิ่งจำเป็นเช่นเดียวกับการติดตาม การประเมินผลแผนงานจะเป็นการบ่งชี้ว่าแผนงานที่กำหนดไว้ได้มีการปฏิบัติหรือไม่ อย่างไร อันเป็นตัวชี้วัดว่าแผนงานที่ได้ดำเนินการไปแล้วนั้นให้ผลเป็นอย่างไร นำไปสู่ความสำเร็จตามแผนงานที่กำหนดไว้หรือไม่ ซึ่งผลที่ได้จากการติดตามและประเมินผลถือว่าเป็นข้อมูลย้อนกลับที่สามารถนำไปใช้ในการปรับปรุงและตัดสินใจในการจัดทำแผนพัฒนาท้องถิ่นต่อไป

**5. ระเบียบ วิธีการและเครื่องมือที่ใช้ในการติดตามและประเมินผล**

**5.1 ระเบียบที่ใช้ในการติดตามและประเมินผล**

ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 หมวด 6

**ข้อ 28** ได้กำหนดองค์ประกอบของคณะติดตามและประเมินผลแผนพัฒนาท้องถิ่น ซึ่งประกอบด้วย สมาชิกสภาท้องถิ่นที่สภาท้องถิ่นคัดเลือกจำนวนสามคน ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน หัวหน้าส่วนการบริหารที่คัดเลือกกันเองจำนวนสองคน ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน โดยให้คณะกรรมการเลือกคณะกรรมการหนึ่งคนทำหน้าที่ประธานคณะกรรมการและกรรมการอีกหนึ่งคนทำหน้าที่เลขานุการของคณะกรรมการ โดยคณะกรรมการทั้งหมดให้มีวาระอยู่ในตำแหน่งคราวละสองปีและอาจได้รับการคัดเลือกอีกได้ และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม (ฉบับที่ 2) พ.ศ. 2559

 **ข้อ 29**  ได้กำหนดอำนาจหน้าที่ของคณะกรรมการติดตามและประเมินผลแผนพัฒนาท้องถิ่นไว้ ดังนี้

 1. กำหนดแนวทาง วิธีการในการติดตามและประเมินผลแผนพัฒนา

 2. ดำเนินการติดตามและประเมินผลแผนพัฒนา

 3. รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่นและประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้งภายในเดือนตุลาคมของทุกปี

 4. แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

**5.2 วิธีการในการติดตามและประเมินผล**

การติดตามแผนยุทธศาสตร์การพัฒนาและแผนพัฒนาสามปี เป็นการตรวจสอบในระหว่างการดำเนินโครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น ว่าสามารถเป็นไปตามเป้าหมายที่ตั้งไว้ได้หรือไม่ เพื่อให้บุคลากรที่เกี่ยวข้องสามารถระดมความคิดในการปรับเปลี่ยนวิธีการดำเนินงานที่จะสามารถนำไปสู่การบรรลุแผนที่กำหนดไว้ได้ เครื่องมือที่ใช้ในการติดตามผลการดำเนินงาน ได้แก่ แบบติดตามผลการดำเนินงานของเทศบาลตำบลปากน้ำฉวาง ซึ่งประกอบไปด้วย การติดตามการดำเนินงานของโครงการ/กิจกรรมและการเปลี่ยนแปลงโครงการ/กิจกรรม การติดตามการใช้จ่ายงบประมาณ การติดตามโครงการ/กิจกรรมที่ได้รับเงินอุดหนุนเฉพาะกิจ ตลอดจนปัญหาและอุปสรรคในการดำเนินงานการประเมินผลแผนพัฒนาสามปี เป็นการตรวจสอบผลที่เกิดขึ้นจริงเมื่อดำเนินโครงการ/กิจกรรมแล้วเสร็จ เปรียบเทียบกับวัตถุประสงค์ที่กำหนดไว้ โดยเครื่องมือที่ใช้ในการประเมินผล ได้แก่ แบบประเมินความพึงพอใจของผู้ที่เกี่ยวข้องต่อผลการดำเนินงานของเทศบาลตำบลปากน้ำฉวางในภาพรวม ความพึงพอใจของผู้ที่เกี่ยวข้องต่อผลการดำเนินงานในแต่ละยุทธศาสตร์และประเด็นการพัฒนารวมทั้งการเปลี่ยนแปลงของชุมชนตามตัวชี้วัดที่กำหนดไว้ อีกทั้งการติดตามและประเมินผลด้วยระบบ e-plan ซึ่งเทศบาลตำบลปากน้ำฉวาง โดยคณะกรรมการติดตามและประเมินผล มีวิธีการติดตามและประเมินผล ดังนี้

**1) การกำหนดห้วงเวลาในการติดตามและประเมินผล**

คณะกรรมการติดตามและประเมินผล กำหนดห้วงเวลาในการติดตามและประเมินผลโครงการ/กิจกรรม โดยคำนึงถึงความเหมาะสมของแต่ละโครงการ/กิจกรรม ทั้งนี้ กำหนดให้มีการติดตามและประเมินผลการดำเนินงานโครงการ/กิจกรรมทุกครั้งที่ดำเนินการแล้วเสร็จและสรุปเป็นระยะหกเดือน และรายงานผลและเสนอความเห็นซึ่งได้จากการติดตามและประเมินผลต่อผู้บริหารท้องถิ่น เพื่อให้ผู้บริหารท้องถิ่นนำเสนอสภาท้องถิ่น คณะกรรมการพัฒนาท้องถิ่นและประกาศผลการติดตามและประเมินผลแผนพัฒนาให้ประชาชนในเขตเทศบาลทราบโดยทั่วกันอย่างน้อยปีละ 2 ครั้งภายในเดือนเมษายน และธันวาคมและปิดประกาศไม่น้อยกว่า 30 วัน

**2) เครื่องมือที่ใช้ในการติดตามและประเมินผล**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 กำหนดให้องค์การปกครองส่วนท้องถิ่น ต้องจัดทำแผนยุทธศาสตร์การพัฒนาแผนพัฒนาสามปีและแผนการดำเนินงาน เพื่อเป็นเครื่องมือในการใช้งบประมาณ วัสดุ อุปกรณ์และทรัพยากร ต่างๆ ได้อย่างมีประสิทธิภาพและประสิทธิผล มีความโปร่งใส เกิดประโยชน์สูงสุดแก่ท้องถิ่นและตอบสนองความต้องการของประชาชน ถึงแม้ว่าองค์กรปกครองส่วนท้องถิ่นจะมีแผนพัฒนาท้องถิ่นที่ดีสักเพียงไรก็ตามแต่หากไม่สามารถบ่งชี้ถึงผลการดำเนินงานที่เกิดขึ้นได้ ก็ไม่สามารถที่จะบ่งบอกความสำเร็จของแผนพัฒนาท้องถิ่นได้

ดังนั้น องค์กรปกครองส่วนท้องถิ่น จึงต้องมีเครื่องมือที่สำคัญในการตรวจสอบการดำเนินงานว่าเป็นไปตามวัตถุประสงค์หรือบรรลุเป้าหมายหรือไม่ อย่างไร ซึ่ง “ระบบติดตาม” และ ”ระบบประเมินผล” จะเป็นเครื่องมือในการนำข้อมูลต่าง ๆ มาปรับปรุงแก้ไขเพิ่มเติมหรือแม้แต่ยุติการดำเนินงาน

**๖. คณะกรรมการติดตามและประเมินผลแผนพัฒนาเทศบาลตำบลปากน้ำฉวาง**

1. นายธีรยุทธ น้อย (สมาชิกสภาเทศบาล) ประธานคณะกรรมการ

 2. นายสุนันท์ บุญมาก (สมาชิกสภาเทศบาล) กรรมการ

 3. นายสมศักดิ์ โสมล (สมาชิกสภาเทศบาล) กรรมการ

 4. นายสุรศักดิ์ มณีมาส (ผู้แทนประชาคม) กรรมการ

 5. นายปรีดา รัตนแก้ว (ผู้แทนประชาคม) กรรมการ

 6. ผู้อำนวยการโรงเรียนวัดควนสูง กรรมการ

 7. เกษตรอำเภอฉวาง กรรมการ

 8. นายศิริโชค งามสิงห์ (ผู้อำนวยการกองช่าง) กรรมการ

 9. นายสมศักดิ์ เทพี (ผู้ทรงคุณวุฒิ) กรรมการ

 10. นายจำลอง รัตนพันธ์ (ผู้ทรงคุณวุฒิ) กรรมการ

 11. นางพรทิพย์ สิงหพันธ์ (หัวหน้าสำนักปลัด) กรรมการ

**ส่วนที่ ๒**

**1. ยุทธศาสตร์ของเทศบาลตำบลปากน้ำฉวาง**

 **1.1 ยุทธศาสตร์การพัฒนา**

 1) ยุทธศาสตร์ด้านโครงสร้างพื้นฐาน

2) ­ยุทธศาสตร์ด้านการศึกษา กีฬา ศาสนาและวัฒนธรรม

3) ยุทธศาสตร์ด้านสาธารณสุข สิ่งแวดล้อมและการจัดการทรัพยากรธรรมชาติ

4) ยุทธศาสตร์ด้านเศรษฐกิจ

5) ยุทธศาสตร์ด้านสังคมชุมชน

6) ยุทธศาสตร์ด้านการสร้างธรรมาภิบาล การบริหารกิจการบ้านเมืองที่ดี

**1.2 วิสัยทัศน์**

“ปากน้ำฉวางน่าอยู่ด้วยการบริหารจัดการดี มีสาธารณูปโภคครบครัน ก้าวทันเทคโนโลยี พัฒนาคุณภาพชีวิตอย่างยั่งยืน”

 **1.3 เป้าประสงค์**

1) จัดระบบสาธารณูปโภคและสาธารณูปการในทุกๆ ด้าน ให้เกิดผลการพัฒนาที่

 ยั่งยืนมีคุณภาพ

 2) ยกระดับคุณภาพการศึกษา พัฒนาด้านการท่องเที่ยวและการกีฬา รวมทั้งปลูกฝัง

ให้ประชาชนอนุรักษ์ศิลปวัฒนธรรมประเพณีและภูมิปัญญาท้องถิ่น

3) ดำเนินการเพื่อให้ประชาชนมีสุขภาพอนามัยที่ดี มีสภาพแวดล้อมที่ดี ปราศจากมลพิษเป็นมิตรกับสิ่งแวดล้อม

4) ดำเนินการเพื่อให้ประชาชนมีงานทำ มีอาชีพเสริม ทำให้ประชาชนมีรายได้เพิ่มขึ้น

และแก้ปัญหาความยากจนอย่างยั่งยืน

 5) พัฒนาศักยภาพของคนและสังคม ยกมาตรฐานคุณภาพชีวิต เสริมสร้างความสงบเรียบร้อยและความปลอดภัยในชีวิตและทรัพย์สินของประชาชน

 6) พัฒนาประสิทธิภาพการบริหารและการจัดการที่ดีอย่างต่อเนื่อง

**1.4 ตัวชี้วัด**

1) ร้อยละของระบบสาธารณูปโภคและสาธารณูปการครบทุกด้านในเขตเทศบาล

2) ร้อยละของเด็กที่ได้รับการศึกษาสูงกว่าระดับมัธยมตอนต้น

3) ร้อยละของประชาชนที่เข้าร่วมงานหรือประเพณีวัฒนธรรมท้องถิ่น

4) ร้อยละของครัวเรือนที่ได้รับความรู้เรื่องการดูแลสุขภาพพลานามัยให้มีคุณภาพ

5) ร้อยละของจำนวนครัวเรือนที่มีการกำจัดขยะมูลฝอยสิ่งปฏิกูลและพาหนะนำโรค

อย่างถูกสุขลักษณะ

6) ร้อยละของประชาชนมีรายเพิ่มขึ้น

7) ร้อยละของประชาชนมีคุณภาพชีวิตที่ดี

8) ร้อยละของประชาชนได้รับบริการที่มีคุณภาพ

 **1.5 ค่าเป้าหมาย**

 1) ประชาชนในเขตพื้นที่สามารถได้รับบริการจากระบบสาธารณูปโภคและสาธารณูปการครบทุกด้าน

 2) ส่งเสริมให้เด็กในเขตพื้นที่ได้รับการศึกษาสูงกว่ามัธยมตอนต้น

 3) ส่งเสริมกิจกรรมประเพณีพื้นถิ่น และวัฒนธรรมของชาติไทยอย่างต่อเนื่อง เพื่อเสริมสร้างความสามัคคี และสืบทอดประเพณีวัฒนธรรมอันดีงามสืบไป

 4) ส่งเสริมให้ครัวเรือนมีการคัดแยกและกำจัดขยะมูลฝอยอย่างถูกวิธี และถูกสุขลักษณะ

 5) ส่งเสริมอาชีพให้กับประชาชนในพื้นที่ เพื่อพัฒนาคุณภาพชีวิตอย่างยั่งยืน

 **1.6 กลยุทธ์**

1) พัฒนาปรับปรุง ระบบสาธารณูปโภค สาธารณูปการ ขั้นพื้นฐานให้มีประสิทธิภาพ ปรับปรุงแหล่งน้ำสาธารณะประโยชน์ เพื่อใช้ในการอุปโภค เพื่อการเกษตรและใช้ดำเนินชีวิตประจำวัน

 2) พัฒนาส่งเสริมและสนับสนุนในด้านการศึกษาระดับปฐมวัย การศึกษาอื่น ๆ ในทุกระดับ รวมทั้งภูมิปัญญาท้องถิ่นต่าง ๆ ส่งเสริมสนับสนุนด้านการกีฬา กิจกรรมสืบสานอนุรักษ์เผยแพร่ประเพณีและวัฒนธรรมตลอดจนภูมิปัญญาท้องถิ่น

 3) พัฒนาการให้บริการด้านสุขภาพของประชาชน ส่งเสริมการบริหารการจัดการขยะมูลฝอยและสิ่งปฏิกูล ปรับปรุงสภาพภูมิทัศน์ รวมทั้งการอนุรักษ์ทรัพยากรธรรมชาติและเป็นมิตรกับสิ่งแวดล้อม

 4) ส่งเสริมและสนับสนุนการประกอบอาชีพ โดยยึดปรัชญาเศรษฐกิจพอเพียงเพื่อแก้ไขปัญหาความยากจน

5) สนับสนุนให้การสงเคราะห์แก่เด็ก ผู้สูงอายุ ผู้ยากไร้ ผู้พิการ และผู้ด้อยโอกาสให้มีคุณภาพชีวิตที่ดี พัฒนาศักยภาพของคนและสังคมเพื่อสร้างชุมชนเข้มแข็ง ประชาชนเป็นสุขความสุข มีความปลอดภัยในชีวิตและทรัพย์สิน

 6) ปลูกฝังจิตสำนึกตามหลักการปกครองระบบประชาธิปไตย พัฒนาการบริหารจัดการองค์กรตามหลักธรรมาภิบาล สนับสนุนการจัดทำแผนพัฒนาท้องถิ่น พัฒนาศักยภาพบุคลกรเสริมสร้างประสิทธิภาพในการปฏิบัติราชการ ปรับปรุง ก่อสร้าง จัดซื้อจัดหาบูรณะอุปกรณ์เครื่องมือเครื่องใช้ภายในสำนักงาน กอง ฝ่ายต่าง ๆ ตลอดจนอาคาร สถานที่ให้มีประสิทธิภาพทันสมัยและมีความพร้อมในการปฏิบัติงาน

 **1.7 จุดยืนทางยุทธศาสตร์**

 1) สร้างระบบสาธารณูปโภคและสาธารณูปการ ให้ได้มาตรฐานและเพียงพอต่อความต้องการของประชาชน

 2) ส่งเสริมด้านการศึกษา ภูมิปัญญาท้องถิ่น อนุรักษ์ศิลปวัฒนธรรม ส่งเสริมด้านการท่องเที่ยวนันทนาการและการกีฬา

 3) ส่งเสริมสุขภาพและบริการด้านสาธารณสุข สร้างระบบการบริหารการจัดการขยะมูลฝอยสิ่งปฏิกูล รักษาทรัพยากรธรรมชาติและพัฒนาสิ่งแวดล้อม

 4) ส่งเสริมและสนับสนุนการประกอบอาชีพหลักและอาชีพเสริมของประชาชนเพื่อ

แก้ไขปัญหาความยากจน โดยยึดปรัชญาเศรษฐกิจพอเพียง

 5) พัฒนาศักยภาพของคนและสังคมยกมาตรฐานคุณภาพชีวิต เสริมสร้างความสงบเรียบร้อยและความปลอดภัยในชีวิตและทรัพย์สินของประชาชน

 6) พัฒนาบุคลากรให้มีคุณภาพ เพิ่มประสิทธิภาพในการทำงาน สร้างระบบการบริหารการจัดการที่มีความโปร่งใส ส่งเสริมสนับสนุนการเมือง การปกครอง ตามระบอบประชาธิปไตย

**1.8 ความเชื่อมโยงของยุทธศาสตร์ในภาพรวม**

|  |  |
| --- | --- |
| **ยุทธศาสตร์เทศบาลตำบลปากน้ำฉวาง** | **ความเชื่อมโยง** |
| 1. ยุทธศาสตร์ด้านโครงสร้างพื้นฐาน | **ยุทธศาสตร์ชาติ ข้อ 2** ด้านการสร้างความสามารถในการแข่งขัน (4) โครงสร้างพื้นฐาน เชื่อมไทย เชื่อมโลก**ยุทธศาสตร์ในแผนพัฒนาฯ ฉบับที่ ๑๒ ข้อ 7** ยุทธศาสตร์การพัฒนาโครงสร้างพื้นฐานและระบบโลจิสติกส์ **แผนพัฒนากลุ่มจังหวัดภาคใต้ฝั่งอ่าวไทย ข้อ 5** การพัฒนาโครงสร้างพื้นฐานทางการคมนาคม และการโลจิสติกส์**แผนพัฒนาจังหวัดนครศรีธรรมราช** ข้อ **4** การพัฒนาคน ชุมชน และสังคมให้น่าอยู่ เข้มแข็ง มั่นคงตามปรัชญาเศรษฐกิจพอเพียง**ยุทธศาสตร์การพัฒนาของ อปท.ในเขตจังหวัด** ข้อ  **4** การพัฒนาโครงสร้างพื้นฐาน |
| 2. ยุทธศาสตร์ด้านการศึกษา กีฬา ศาสนาและวัฒนธรรม | **ยุทธศาสตร์ชาติ ข้อ 3** ด้านการพัฒนาและเสริมสร้างศักยภาพทรัพยากรมนุษย์ (๗) การเสริมสร้างศักยภาพการกีฬาในการสร้างคุณค่าทางสังคมและพัฒนาประเทศ**ยุทธศาสตร์ในแผนพัฒนาฯ ฉบับที่ ๑๒ ข้อ 1** การเสริมสร้างและพัฒนาศักยภาพทุนมนุษย์ **แผนพัฒนากลุ่มจังหวัดภาคใต้ฝั่งอ่าวไทย ข้อ 4** การพัฒนาสู่เมืองสีเขียว ชุมชนเข็มแข็ง มั่นคง มั่งคั่ง อย่างยั่งยืน**แผนพัฒนาจังหวัดนครศรีธรรมราช ข้อ 4** การพัฒนาคน ชุมชน และสังคมให้น่าอยู่ เข้มแข็ง มั่นคงตามปรัชญาเศรษฐกิจพอเพียง**ยุทธศาสตร์การพัฒนาของ อปท.ในเขตจังหวัด** ข้อ  **3** การพัฒนาสังคมและคุณภาพชีวิต |

|  |  |
| --- | --- |
| **ยุทธศาสตร์เทศบาลตำบลปากน้ำฉวาง** | **ความเชื่อมโยง** |
| 3. ยุทธศาสตร์ด้านสาธารณสุข สิ่งแวดล้อมและการจัดการทรัพยากรธรรมชาติ | **ยุทธศาสตร์ชาติ ข้อ 5** ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม (๔) พัฒนาพื้นที่เมือง ชนบท เกษตรกรรมและอุตสาหกรรมเชิงนิเวศ มุ่งเน้นความเป็นเมืองที่เติบโตอย่างต่อเนื่อง**ยุทธศาสตร์ในแผนพัฒนาฯ ฉบับที่ ๑๒ ข้อ** ๔ ยุทธศาสตร์การเติบโตที่เป็นมิตรกับสิ่งแวดล้อมเพื่อการพัฒนาที่ยั่งยืน **แผนพัฒนากลุ่มจังหวัดภาคใต้ฝั่งอ่าวไทย ข้อ 4** การพัฒนาสู่เมืองสีเขียว ชุมชนเข็มแข็ง มั่นคง มั่งคั่ง อย่างยั่งยืน**แผนพัฒนาจังหวัดนครศรีธรรมราช ข้อ 3** การบริหารจัดการทรัพยากรธรรมชาติและสิ่งแวดล้อมอย่างยั่งยืน**ข้อ 4** การพัฒนาคน ชุมชน และสังคมให้น่าอยู่ เข้มแข็ง มั่นคงตามปรัชญาเศรษฐกิจพอเพียง**ยุทธศาสตร์การพัฒนาของ อปท.ในเขตจังหวัด ข้อ 2** การบริหารจัดการทรัพยากรธรรมชาติ สิ่งแวดล้อมและพลังงาน ข้อ  **3** การพัฒนาสังคมและคุณภาพชีวิต |
| 4. ยุทธศาสตร์ด้านเศรษฐกิจ | **ยุทธศาสตร์ชาติ ข้อ 2** ด้านการสร้างความสามารถในการแข่งขัน**ยุทธศาสตร์ในแผนพัฒนาฯ ฉบับที่ ๑๒ ข้อ ๓** ยุทธศาสตร์การสร้างความเข้มแข็งทางเศรษฐกิจและแข่งขันได้อย่างยั่งยืน **แผนพัฒนากลุ่มจังหวัดภาคใต้ฝั่งอ่าวไทย ข้อ** ๓ ยุทธศาสตร์การสร้างความเข้มแข็งทางเศรษฐกิจและแข่งขันได้อย่างยั่งยืน**แผนพัฒนาจังหวัดนครศรีธรรมราช ข้อ 3** การบริหารจัดการทรัพยากรธรรมชาติและสิ่งแวดล้อมอย่างยั่งยืน**ข้อ 4** การพัฒนาคน ชุมชน และสังคมให้น่าอยู่ เข้มแข็ง มั่นคงตามปรัชญาเศรษฐกิจพอเพียง**ยุทธศาสตร์การพัฒนาของ อปท.ในเขตจังหวัด ข้อ 1** การพัฒนาเศรษฐกิจ |

|  |  |
| --- | --- |
| **ยุทธศาสตร์เทศบาลตำบลปากน้ำฉวาง** | **ความเชื่อมโยง** |
| 5. ยุทธศาสตร์ด้านสังคมชุมชน  | **ยุทธศาสตร์ชาติ ข้อ 4** ยุทธศาสตร์ชาติด้านการสร้างโอกาสและความเสมอภาคทางสังคม**ยุทธศาสตร์ในแผนพัฒนาฯ ฉบับที่ ๑๒ ข้อ** 5 เสริมสร้างความมั่นคงแห่งชาติเพื่อการพัฒนาประเทศสู่ความ มั่งคั่ง และยั่งยืน **แผนพัฒนากลุ่มจังหวัดภาคใต้ฝั่งอ่าวไทย ข้อ 4** การพัฒนาสู่เมืองสีเขียว ชุมชนเข็มแข็ง มั่นคง มั่งคั่ง อย่างยั่งยืน**แผนพัฒนาจังหวัดนครศรีธรรมราช ข้อ 4** การพัฒนาคน ชุมชน และสังคมให้น่าอยู่ เข้มแข็ง มั่นคงตามปรัชญาเศรษฐกิจพอเพียง**ยุทธศาสตร์การพัฒนาของ อปท.ในเขตจังหวัด** ข้อ  **3** การพัฒนาสังคมและคุณภาพชีวิต |
| 6. ยุทธศาสตร์ด้านการสร้างธรรมาภิบาล การบริหารกิจการบ้านเมืองที่ดี | **ยุทธศาสตร์ชาติ ข้อ๖** ด้านการปรับสมดุลและพัฒนาระบบการบริหารจัดการภาครัฐ**ยุทธศาสตร์ในแผนพัฒนาฯ ฉบับที่ ๑๒ ข้อ 6** ยุทธศาสตร์การบริหารจัดการในภาครัฐ การป้องกันการทุจริตประพฤติมิชอบ และธรรมาภิบาลในสังคมไทย **แผนพัฒนาจังหวัดนครศรีธรรมราช ข้อ** 5 การพัฒนาองค์กรและการบริหารกิจการบ้านเมืองที่ดี**ยุทธศาสตร์การพัฒนาของ อปท.ในเขตจังหวัด** ข้อ  **5** การพัฒนาการบริหารจัดการองค์กรภายใต้ระบบธรรมาภิบาล |

**2. การวางแผน**

 เทศบาลตำบลปากน้ำฉวาง ได้จัดทำแผนพัฒนาท้องถิ่น (พ.ศ. 2561-2565) ตามกระบวนการที่บัญญัติไว้ในระเบียบกระทรวงมหาดไทย ว่าด้วยการจัดทำแผนพัฒนาท้องถิ่น พ.ศ. 2548 และที่แก้ไขเพิ่มเติมจนถึง (ฉบับที่ 3) พ.ศ. 2561 โดยผ่านการมีส่วนร่วมของประชาชน เช่น การจัดเวทีประชาคม การประชุมกรรมการชุมชนระดับหมู่บ้าน และตำบล เพื่อรับฟังปัญหาและความต้องการที่แท้จริงของประชาชน ในพื้นที่ก่อนนำมาจัดทำโครงการเพื่อพัฒนาพื้นที่ ที่บรรจุไว้ในแผนพัฒนาท้องถิ่นต่อไป
     เทศบาลตำบลปากน้ำฉวาง ได้ประกาศใช้แผนพัฒนาท้องถิ่น (พ.ศ. 2561-2565) เมื่อวันที่ 12 มิถุนายน 2562 โดยได้กำหนดโครงการที่จะดำเนินการตามแผนพัฒนาท้องถิ่น ดังต่อไปนี้

|  |  |  |  |  |  |
| --- | --- | --- | --- | --- | --- |
| **ยุทธศาสตร์** | **2561** | **2562** | **2563** | **2564** | **2565** |
| **จำนวน** | **งบประมาณ** | **จำนวน** | **งบประมาณ** | **จำนวน** | **งบประมาณ** | **จำนวน** | **งบประมาณ** | **จำนวน** | **งบประมาณ** |
| ยุทธศาสตร์ด้านโครงสร้างพื้นฐาน | 34 | 57,932,700.00 | 47 | 45,291,000.00 | 32 | 30,776,000.00 | 32 | 22,660,000.00 | 11 | 10,900,000.00 |
| ยุทธศาสตร์ด้านการศึกษา กีฬา ศาสนาและวัฒนธรรม | 15 | 14,319,420.00 | 17 | 15,130,120.00 | 19 | 14,690,920.00 | 18 | 14,690,920.00 | 18 | 7,040,920.00 |
| ยุทธศาสตร์ด้านสาธารณสุข สิ่งแวดล้อม และการจัดการทรัพยากรธรรมชาติ | 8 | 23,020,000.00 | 15 | 17,905,000.00 | 12 | 13,675,000.00 | 12 | 6,275,000.00 | 9 | 4,675,000.00 |
| ยุทธศาสตร์ด้านเศรษฐกิจ | 4 | 440,000.00 | 6 | 6,140,000.00 | 4 | 240,000.00 | 4 | 240,000.00 | 4 | 240,000.00 |
| ยุทธศาสตร์ด้านสังคมชุมชน | 14 | 7,561,000.00 | 16 | 7,586,000.00 | 25 | 9,863,800.00 | 20 | 8,048,000.00 | 19 | 7,998,000.00 |
| ยุทธศาสตร์ด้านการสร้างธรรมาภิบาลการบริหารจัดการบ้านเมืองที่ดี | 6 | 1,750,000.00 | 6 | 600,000.00 | 6 | 6,880,000.00 | 5 | 550,000.00 | 6 | 510,000.00 |
| **รวม** | **81** | **105,023,120.00** | **107** | **92,652,120.00** | **98** | **81,805,720.00** | **91** | **52,463,920.00** | **67** | **31,363,920.00** |

**3. การจัดทำงบประมาณ**
 ผู้บริหารเทศบาลตำบลปากน้ำฉวาง ได้ประกาศใช้ข้อบัญญัติงบประมาณ เมื่อวันที่ 25 กันยายน 2561 โดยมีโครงการที่บรรจุอยู่ในข้อบัญญัติงบประมาณ จำนวน 34 โครงการ งบประมาณ 4,702,050 บาท สามารถจำแนกตามยุทธศาสตร์ ได้ดังนี้

|  |  |  |
| --- | --- | --- |
| **ยุทธศาสตร์** | **โครงการ** | **งบประมาณตามเทศบัญญัติ** |
| ด้านโครงสร้างพื้นฐาน | 2 | 550,000.00 |
| ด้านการศึกษา กีฬา ศาสนาและวัฒนธรรม | 16 | 4,787,550.00 |
| ด้านสาธารณสุข สิ่งแวดล้อมและการจัดการทรัพยากรธรรมชาติ | 4 | 2,560,000.00 |
| ด้านเศรษฐกิจ | 1 | 10,000.00 |
| ด้านสังคมชุมชน | 8 | 239,000.00 |
| ด้านการสร้างธรรมาภิบาล การบริหารกิจการบ้านเมืองที่ดี | 3 | 700,000.00 |
| **รวม** | 34 | 8,846,550.00 |

|  |
| --- |
| **4. การใช้จ่ายงบประมาณ** |
|  |  |  |  |  |
|  เทศบาลตำบลปากน้ำฉวาง มีการใช้จ่ายงบประมาณในการดำเนินโครงการตามเทศบัญญัติงบประมาณรายจ่ายประจำปีงบประมาณ พ.ศ. 2563 โดยได้มีการก่อหนี้ผูกพัน/ ลงนามในสัญญา รวม โครงการ จำนวนเงิน 2,380,800 บาท มีการเบิกจ่ายงบประมาณจำนวน 28 โครงการ จำนวนเงิน 2,269,881 ล้านบาท สามารถจำแนกตามยุทธศาสตร์ ได้ดังนี้ |
|  |  |  |  |  |
| **ยุทธศาสตร์** | **โครงการ** | **การก่อหนี้ผูกพัน/ลงนามในสัญญา** | **โครงการ** | **การเบิกจ่ายงบประมาณ** |
| ด้านโครงสร้างพื้นฐาน | 7 | 228,000.00 | 7 | 298,000.00 |
| ด้านการศึกษา กีฬา ศาสนาและวัฒนธรรม | 8 | 1,039,190.00 | 8 | 1,590,464.00 |
| ด้านสาธารณสุข สิ่งแวดล้อมและการจัดการทรัพยากรธรรมชาติ | 1 | 492,000.00 | 1 | 491,000.00 |
| ด้านสังคมชุมชน | 7 | 174,950.00 | 7 | 174,950.00 |
| ด้านการสร้างธรรมาภิบาล การบริหารกิจการบ้านเมืองที่ดี | 2 | 335,741.00 | 2 | 324,741.00 |
| **รวม** | **28** | **2,269,881.00**  | **28** | **2,266,881.00**  |

**ส่วนที่ 3**

**ผลการติดตามและประเมิน**

**1. ผลการติดตามและประเมินแผนพัฒนาเทศบาลตำบลปากน้ำฉวาง**

**แบบที่ 1** เป็นแบบประเมินตนเองในการจัดทำแผนยุทธศาสตร์ขององค์กรปกครองส่วนท้องถิ่น โดยจะ

ทำการประเมินและรายงานทุก ๆ ครั้ง หลังจากที่องค์กรปกครองส่วนท้องถิ่นได้ประกาศใช้แผนยุทธศาสตร์แล้ว

**ชื่อองค์กรปกครองส่วนท้องถิ่น : เทศบาลตำบลปากน้ำฉวาง อำเภอฉวาง จังหวัดนครศรีธรรมราช**

|  |  |  |
| --- | --- | --- |
| **ประเด็นการประเมิน** | **มี****การดำเนินงาน** | **ไม่มี****การดำเนินงาน** |
| ส่วนที่ 1 คณะกรรมการพัฒนาท้องถิ่น |  |  |
| 1. มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | 🗸 |  |
| 2. มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | 🗸 |  |
| 3. มีการจัดประชุมอย่างต่อเนื่องสม่ำเสมอ | 🗸 |  |
| 4. มีการจัดตั้งคณะกรรมการสนับสนุนการจัดทำแผนพัฒนาท้องถิ่น | 🗸 |  |
| 5. มีการจัดประชุมคณะกรรมการสนับสนุนการจัดทำแผนพัฒนาท้องถิ่น | 🗸 |  |
| 6. มีคณะกรรมการพัฒนาท้องถิ่นและประชาคมท้องถิ่นพิจารณา ร่างแผนยุทธศาสตร์การพัฒนา | 🗸 |  |
| ส่วนที่ 2 การจัดทำแผนการพัฒนาท้องถิ่น |  |  |
| 7. มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล | 🗸 |  |
| 8. มีการเปิดโอกาสให้ประชาชนเข้ามามีส่วนร่วมในการจัดทำแผน | 🗸 |  |
| 9. มีการวิเคราะห์ศักยภาพของท้องถิ่น (SWOT)เพื่อประเมินสถานภาพ การพัฒนาท้องถิ่น | 🗸 |  |
| 10. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้อง กับศักยภาพของท้องถิ่น | 🗸 |  |
| 11. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้อง กับยุทธศาสตร์จังหวัด | 🗸 |  |
| 12. มีการกำหนดจุดมุ่งหมายเพื่อการพัฒนาที่ยั่งยืน | 🗸 |  |
| 13. มีการกำหนดเป้าหมายการพัฒนาท้องถิ่น | 🗸 |  |
| 14. มีการกำหนดยุทธศาสตร์การพัฒนาและแนวทางการพัฒนา | 🗸 |  |
| 15. มีการกำหนดยุทธศาสตร์ที่สอดคล้องกับยุทธศาสตร์ของจังหวัด | 🗸 |  |
| 16. มีการอนุมัติและประกาศใช้แผนยุทธศาสตร์การพัฒนา | 🗸 |  |
| 17. มีการจัดทำบัญชีกลุ่มโครงการในแผนยุทธศาสตร์ | 🗸 |  |
| 18. มีการกำหนดรูปแบบการติดตามประเมินผลแผนยุทธศาสตร์ | 🗸 |  |

**แบบที่ 2** แบบติดตามผลการดำเนินงานขององค์กรปกครองส่วนท้องถิ่น

**ส่วนที่ 1 ข้อมูลทั่วไป**

1. เทศบาลตำบลปากน้ำฉวาง อำเภอฉวาง จังหวัดนครศรีธรรมราช

2. รายงานผลการดำเนินงาน

 🗹 ไตรมาสที่ 1 (ตุลาคม – ธันวาคม) 🗹 ไตรมาสที่ 2 (มกราคม – มีนาคม)

 🗹 ไตรมาสที่ 3 (เมษายน – มิถุนายน) 🗹 ไตรมาสที่ 4 (กรกฎาคม – กันยายน)

**ส่วนที่ 2 ผลการดำเนินงานตามแผนพัฒนาท้องถิ่น**

1. จำนวนโครงการและงบประมาณตามแผนพัฒนาท้องถิ่น (พ.ศ. 2561-2565)

|  |  |  |  |  |  |
| --- | --- | --- | --- | --- | --- |
| **ยุทธศาสตร์** | **2561** | **2562** | **2563** | **2564** | **2565** |
| **จำนวน** | **งบประมาณ** | **จำนวน** | **งบประมาณ** | **จำนวน** | **งบประมาณ** | **จำนวน** | **งบประมาณ** | **จำนวน** | **งบประมาณ** |
| ยุทธศาสตร์ด้านโครงสร้างพื้นฐาน | 34 | 57,932,700.00 | 47 | 45,291,000.00 | 32 | 30,776,000.00 | 32 | 22,660,000.00 | 11 | 10,900,000.00 |
| ยุทธศาสตร์ด้านการศึกษา กีฬา ศาสนาและวัฒนธรรม | 15 | 14,319,420.00 | 17 | 15,130,120.00 | 19 | 14,690,920.00 | 18 | 14,690,920.00 | 18 | 7,040,920.00 |
| ยุทธศาสตร์ด้านสาธารณสุข สิ่งแวดล้อม และการจัดการทรัพยากรธรรมชาติ | 8 | 23,020,000.00 | 15 | 17,905,000.00 | 12 | 13,675,000.00 | 12 | 6,275,000.00 | 9 | 4,675,000.00 |
| ยุทธศาสตร์ด้านเศรษฐกิจ | 4 | 440,000.00 | 6 | 6,140,000.00 | 4 | 240,000.00 | 4 | 240,000.00 | 4 | 240,000.00 |
| ยุทธศาสตร์ด้านสังคมชุมชน | 14 | 7,561,000.00 | 16 | 7,586,000.00 | 25 | 9,863,800.00 | 20 | 8,048,000.00 | 19 | 7,998,000.00 |
| ยุทธศาสตร์ด้านการสร้างธรรมาภิบาลการบริหารจัดการบ้านเมืองที่ดี | 6 | 1,750,000.00 | 6 | 600,000.00 | 6 | 6,880,000.00 | 5 | 550,000.00 | 6 | 510,000.00 |
| **รวม** | **81** | **105,023,120.00** | **107** | **92,652,120.00** | **98** | **81,805,720.00** | **91** | **52,463,920.00** | **67** | **31,363,920.00** |

**2. สรุปผลการดำเนินงานตามแผนพัฒนาปี 2563**

|  |  |  |  |
| --- | --- | --- | --- |
| ยุทธศาสตร์ | จำนวนโครงการตามแผนฯ ปี 2563(1) | จำนวนโครงการตามเทศบัญญัติ/จ่ายขาดเงินสะสม (2) | ร้อยละโครงการที่ดำเนินการฯ(3)/(1)\*100 |
| 1. ยุทธศาสตร์การพัฒนาด้านโครงสร้างพื้นฐาน | 32 | 14 | 43.75 |
| 2. ยุทธศาสตร์การศึกษากีฬา ศาสนาและวัฒนธรรม | 19 | 11 | 57.89 |
| 3. ยุทธศาสตร์ด้านสาธารณสุขและสิ่งแวดล้อมและการจัดการทรัพยากรธรรมชาติ | 12 | 7 | 58.00 |
| 4. ยุทธศาสตร์ด้านเศรษฐกิจ | 4 | 1 | 25.00 |
| 5. ยุทธศาสตร์สังคมชุมชน | 25 | 11 | 44.00 |
| 6. ยุทธศาสตร์ด้านการสร้างธรรมาภิบาลการบริหารกิจการบ้านเมืองที่ดี | 6 | 3 | 50.00 |
| **รวม** | **98** | **47** | **47.96** |

**สรุป**

โครงการที่ได้ดำเนินการ 98 โครงการ

โครงการที่มีในแผนพัฒนา ปี 2563 47 โครงการ

คิดเป็นร้อยละ 47 x 100 = 47.96 %

 98

**3. ปัญหาและอุปสรรคในการปฏิบัติงาน**

 **3.1 ปัญหาและอุปสรรค**

 1) ปัญหาที่เกิดจากภัยธรรมชาติที่ไม่สามารถควบคุมได้ ทำให้การดำเนินการบางโครงการเป็นไปด้วยความล่าช้า

 2) โครงสร้างพื้นฐานบางโครงการมีปัญหาจากการอุทิศที่ดินไม่เรียบร้อย หรือไม่ตลอดเส้นทางการดำเนินการ เป็นอุปสรรคในการก่อสร้าง

 3) โครงการที่บรรจุในแผนพัฒนาท้องถิ่นมีจำนวนมากเกินไป ไม่สามารถดำเนินการได้ทุกโครงการ

 4) เทศบาลตั้งงบประมาณในการดำเนินการตามภารกิจแต่ละด้านบางรายการยังไม่เพียงพอและบางรายการมากเกินไป ทำให้ต้องโอนเพิ่ม โอนลด และตั้งจ่ายรายการใหม่

3.2 **ข้อเสนอแนะ**

 เพื่อให้การดำเนินงานของเทศบาลตำบลปากน้ำฉวาง มีระดับความสำเร็จที่สามารถบรรลุวัตถุประสงค์และเป้าหมายที่วางไว้และประชาชนมีความพึงพอใจสูงสุด จึงมีข้อเสนอแนะ ดังนี้

 **3.2.1 การดำเนินงานของเทศบาล**

 1) การจัดทำแผนพัฒนาท้องถิ่นควรพิจารณาโครงการพัฒนาให้ครอบคลุมทั้งตำบล และพิจารณาความสำคัญของโครงการในการบรรจุแผนให้มากยิ่งขึ้น

 2) การจัดทำแผนพัฒนาท้องถิ่นควรพิจารณางบประมาณและคำนึงถึงสถานะการคลังในการพิจารณาโครงการ/กิจกรรม ที่จะบรรจุในแผนพัฒนาท้องถิ่น

 3) ควรเร่งรัดให้มีการดำเนินโครงการ/กิจกรรม ที่ตั้งในเทศบัญญัติงบประมาณรายจ่ายให้สามารถดำเนินการได้ในปีงบประมาณนั้น

 4) เทศบาลควรพิจารณาตั้งงบประมาณให้เพียงพอและเหมาะสมกับภารกิจแต่ละด้านที่จะต้องดำเนินการ ซึ่งจะช่วยลดปัญหาในการโอนเพิ่ม โอนลด โอนตั้งจ่ายรายการใหม่

 5) ควรพิจารณาดำเนินงานโครงการ/กิจกรรมที่ประชาชนได้รับความเดือดร้อนมากที่สุด

 **3.2.2 การบริการประชาชน**

 1) ควรจัดให้มีสถานที่ในการให้บริการประชาชนอย่างพอเพียง เช่น มีจุดบริการและเก้าอี้เพียงพอ สะดวก สะอาด และมีเจ้าหน้าที่คอยให้คำแนะนำที่ดี

 2) ควรพิจารณาจัดบริการประชาชนในเชิงรุกมากขึ้น เพื่อให้ประชาชนได้รับความสะดวก รวดเร็วและถูกต้อง ในการบริการของเทศบาล

 3) เจ้าหน้าที่เทศบาลควรยิ้มแย้ม แจ่มใส และพูดจาสุภาพต่อประชาชน

 4) ควรสร้างความสัมพันธ์ระหว่างเทศบาลกับประชาชน เพื่อให้เกิดความเข้าใจ

 5) ควรสร้างภาพลักษณ์ที่ดีให้เกิดขึ้นกับเทศบาล